Jørund Gåsemyr

Jørund Inge Gåsemyr (født 27. juli 1955 i Nesbyen) er en norsk idrettsutøver, dr.scient. i matematikk og statsstipendiat.

Gåsemyr har artium som privatist ved Hamar katedralskole (1973), militærtjeneste (1973–74) og forkurs for Norges landbrukshøgskole ved Hvam landbruksskole (1974–75). Han studerte realfag ved Universitetet i Oslo 1975–82, med avbrekk 1978–80 på grunn av sykdom som førte til blindhet. Han er cand.real. i matematikk 1982.«Jørunds vinnerformel»; VG, 25.10.1988« Matematiker med maraton som mål»; Aftenposten, 13.9.1992

 Matematikk 
I perioden 1983-88 var han vitenskapelig assistent ved Matematisk institutt, Universitetet i Oslo med studieopphold i Boulder, Colorado og Berkeley, California. 1984-86 doktorgradsstipendiat NAVF. 1988 dr.scient. i matematikk ved Universitetet i  Oslo. Han var prosjektassistent ved Matematisk institutt, avdeling C for statistikk og forsikringsmatematikk 1989–91, og stipendiat ved Matematisk institutt, avd. C, 1991–93, med pålitelighetsanalyse som arbeidsfelt.  

Fra 1994 har han vært statsstipendiat tilknyttet Matematisk institutt ved Universitetet i Oslo med matematisk statistikk som forskningsfelt. Hans spesialområder er pålitelighetsanalyse, bayesiansk statistikk med vekt på simuleringsbaserte beregningsmetoder og modellevaluering, metaanalyse av kliniske forsøk innen medisin.

 Engasjement i blinde-spørsmål 
I perioden 2000-06 deltok Gåsemyr i  to arbeidsgrupper for utarbeidelse av ny blindeskriftnotasjon for henholdsvis matematikk og naturvitenskap, etter oppdrag fra Offentlig utvalg for blindeskrift.  

Han var styremedlem i Synshemmede studenter og høyere utdannedes forening (nå Synshemmede akademikeres forening) 1986–91, og leder 1989–91. 

 Idrett 
Gåsemyr deltok på det norske laget til ungdomslandskampen i friidrett mot Finland i 1971.

Han har deltatt i samtlige sommer-handikap-OL og  Paralympiske sommerleker fra 1980 til 2004.« Voksen tropp på gulljakt»; Dagsavisen, 18.9.2004 Han har 1.-plass på maraton for blinde fra Paralympics i Korea i 1988.«Personlig rekord og 4.-plass»; NTB, 29.10.2000 Han satte også verdensrekord på  maraton for blinde i Drammen i 1990 med tiden 2.44.01.  

Han var nestformann i Hodr idrettslag for synshemmede 1987-89, og styremedlem 1998 – 2001.

 Referanser 

Kategori:Norske matematikere
Kategori:Statsstipendiater
Kategori:Norske handikappidrettsutøvere
Kategori:Norske maratonløpere
Kategori:Norske langdistanseløpere
Kategori:Paralympiske mestere for Norge
Kategori:Paralympiske sølvmedaljevinnere for Norge
Kategori:Paralympiske bronsemedaljevinnere for Norge
Kategori:Deltakere for Norge under Paralympiske sommerleker 1980
Kategori:Deltakere for Norge under Paralympiske sommerleker 1984
Kategori:Deltakere for Norge under Paralympiske sommerleker 1988
Kategori:Deltakere for Norge under Paralympiske sommerleker 1992
Kategori:Deltakere for Norge under Paralympiske sommerleker 1996
Kategori:Deltakere for Norge under Paralympiske sommerleker 2000
Kategori:Deltakere for Norge under Paralympiske sommerleker 2004
Kategori:Personer fra Nesbyen kommune
Kategori:Fødsler i 1955
Kategori:Alumni fra Hamar katedralskole
Kategori:Alumni fra Universitetet i Oslo